Ehdotus neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla (Essen)



Virallinen lehti nro C 235 , 09/09/1995 s. 0008



Ehdotus neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla (Essen) (95/C 235/06) (ETA:n kannalta merkityksellinen teksti) KOM(95) 250 lopull. - 95/0149(CNS) (Komission esittämä 19 päivänä kesäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, ottaa huomioon neuvoston aikaisemmat työllisyyspolitiikkaa ja työmarkkinoita koskevat päätöslauselmat (1), ottaa huomioon päätöslauselman, jonka Euroopan parlamentti on antanut Eurooppa-neuvostossa 9 ja 10 päivänä joulukuuta 1994 Essenissä kokoontuneille valtioiden ja hallitusten päämiehille, sekä katsoo, että perustamissopimuksen 118 artiklan mukaisesti komission tehtävänä on edistää jäsenvaltioiden kiinteää yhteistoimintaa sosiaalialalla erityisesti työllisyyttä ja ammatillista koulutusta koskevissa asioissa, Euroopaa-neuvostossa 10 ja 11 päivänä joulukuuta 1993 kokoontuneet valtioiden ja hallitusten päämiehet ovat hyväksyneet komission valkoisessa kirjassa kasvusta, kilpailukyvystä ja työllisyydestä ehdotetun keskipitkän aikavälin kehittämismallin, ohjelmassaan sosiaalisista toimista keskipitkällä aikavälillä komissio ilmoitti aikeestaan ehdottaa analysointia, tutkimusta, yhteistyötä ja toimintaa koskeville toimilleen uutta lähestymistapaa, joka suosii läheisempää ja tehokkaampaa yhteistyötä sen ja jäsenvaltioiden välillä työllisyys- ja työmarkkinapolitiikassa sekä tarkoituksenmukaistaa sen työllisyyspolitiikkaa koskevaa tutkimusta ja toimintaa, Eurooppa-neuvostossa Essenissä joulukuussa 1994 kokoontuneet valtioiden ja hallitusten päämiehet vahvistivat antamissaan päätelmissä, että taistelu työttömyyttä vastaan ja tasa-arvoisten mahdollisuuksien puolesta on ja tulee olemaan unionin tärkeimpiä tehtäviä, samassa kokouksessa Euroopa-neuvosto täsmensi viisi tärkeää toiminta-aluetta työllisyyden puolesta ja kehotti jäsenvaltioita siirtämään sen suositukset monivuotiseen ohjelmaan ottaen huomioon kunkin valtion taloudelliset ja sosiaaliset erityisolosuhteet, Eurooppa-neuvosto kehotti myös sosiaali- ja työllisyysasioita käsittelevää ministerineuvostoa sekä taloutta ja varainhoitoa käsittelevää ministerineuvostoa sekä komissiota seuraamaan tarkasti työllisyyden kehittymistä, tutkimaan jäsenvaltioiden politiikkoja ja antamaan vuosittain kertomuksen työmarkkinoilla saavutetusta kehityksestä, komissio esitteli 8 päivänä maaliskuuta 1995 (2) antamassaan tiedonannossa ehdotuksensa Essenissä kokoontuneen Eurooppa-neuvoston poliittisesta seurannasta, komission arvion mukaan on tarpeen täydentää neuvoston äsekettäin ehdottamaa monenkeskistä seurantaa kaikkien työmarkkinoita ja työllistämispolitiikkaa koskevien analysointitoimien uudelleenjärjestämisellä ja lujittamisella, tällä uudella lähestymistavalla voidaan tuottaa yhteisölle lisäarvoa täsmentämällä ja kannustamalla toimivia käytäntöjä ja politiikkoja, rohkaisemalla uudistuksiin ja vaihtamalla aiheellisia kokemuksia, sanotun kuitenkaan rajoittamatta jäsenvaltioiden vastuuta työllisyyden edistämisessä, työllisyyden edistäminen on unionin ja jäsenvaltioiden tärkein tehtävä, joka vaatii niiden kaikkien politiikkojen liikkeelle saattamista ja kaikilla tasoilla toteutettujen toimien täydentävyyttä. on tärkeää toimia yhteistyössä työmarkkinaosapuolten kanssa sekä saada liikkeelle kaikki asianomaiset paikalliset, alueelliset, kansalliset ja yhteisön toimijat, talousarviota koskevasta kurinalaisuudesta tehdyn toimielinten välisen sopimuksen mukaisesti on tarpeen, että komission aloitteesta toteutettaville toimille annetaan oikeudellinen asema, ja perustamissopimuksessa ei määrätä asianomaisten toimenpiteiden osalta muista valtuuksista, kuin 235 artiklassa tarkoitetuista, ON PÄÄTTÄNYT: 1 artikla Vahvistetaan analysointia, tutkimusta, yhteistyötä ja toimintaa koskevat yhteisön toimet työllisyyden alalla (ESSEN) 1 päivän tammikuuta 1996 ja 31 päivän joulukuuta 2000 väliseksi ajaksi. 2 artikla Näiden toimien tavoitteena on ottaa käyttöön uusi analysointia, tutkimusta, yhteistyötä ja toimintaa työllisyyden alalla koskeva lähestymistapa ja muodostaa siten tiedon ja kokemusten vaihdon mahdollistava ohjelma. Tällä lähestymistavalla edistetään valkoisessa kirjassa kasvusta, kilpailukyvystä ja työllisyydestä määriteltyjen tavoitteiden ja Essenissä kokoontuneessa Eurooppa-neuvostossa tehtyjen päätösten mukaisesti jäsenvaltioissa toteutettuja toimia. Sen tarkoituksena on edistää yhteisön tasolla työmarkkinoiden ja työllisyyspolitiikan analyysiä, edistää toimivien käytäntöjen täsmentämistä ja siirtoa muihin jäsenvaltioihin sekä kehittää saatujen tulosten aktiivista jakelupolitiikka. 3 artikla Edellä 2 artiklassa lueteltujen tavoitteiden toteuttamiseksi komissio voi edistää yhteistyössä asianomaisten toimijoiden kanssa ja/tai tukea taloudellisesti seuraavia toimenpiteitä: a) vertailutietoja koskevien pysyvien tarkkailu-, seuranta- ja vaihtojärjestelmien luominen sekä työllisyyspolitiikkaa ja -järjestelmiä, sellaisena kuin ne on määritelty valkoisessa kirjassa kasvusta, kilpailukyvystä ja työllisyydestä, koskevien tutkimusten toteuttaminen; työmarkkinoiden kehittymispyrkimykset ja jäsenvaltioiden ja unionin uusien työpaikkojen luomistapahtuma; b) metodologinen ja tekninen tuki kokeille, joiden tarkoituksena on toimivien käytäntöjen täsmentäminen ja siirtäminen muihin jäsenvaltioihin aloilla kuten työn organisointi, alueelliset ja paikalliset aloitteet, jotka mahdollistavat uusiin tarpeisiin vastaavien työpaikkojen luomisen sekä toimenpiteet tiettyjen erityisesti työttömyydestä kärsivien ryhmien hyväksi; c) kaikkien sellaisten toimien täytäntöönpano, jotka ovat tarpeen toteutettavien aloitteiden tulosten laajemman jakelun kannalta, mukaan lukien säännöllisten työllisyyttä koskevien kertomusten laatimisen edistäminen. 4 artikla Komissio takaa tämän järjestelmän ja kaikkien unionin politiikkojen nojalla toteutettavien aloitteiden yhtenäisyyden ja yhteisvaikutuksen. Komission ja jäsenvaltioiden on pyrittävä analysointia, tutkismusta yhteistyötä ja toimintaa koskevien toimiensa täydentävyyteen rakennerahastojen, tutkimus- ja kehittämispuiteohjelman, neljännen miesten ja naisten tasa-arvoisia mahdollisuuksia koskevan puiteohjelman sekä erityisesti Leonardo-ohjelman osana toteutettavien ammatillista koulutusta koskevien aloitteiden kanssa. 5 artikla Tiettyyn toimintaan voivat osallistua Euroopan talousalueen maat, Keski- ja Itä-Euroopan maat, Kypros ja Malta sekä Välimeren maista unionin kumppanuusmaat näiden maiden ja unionin välisen suhteen mukaan määriteltävien yksityiskohtaisten sääntöjen mukaisesti. 6 artikla Komissio huolehtii täytäntöönpanosta tämän päätöksen mukaisesti. Tämän vuoksi komissio toimii kumppanuudessa jäsenvaltioiden kanssa, erityisesti toimittamalla tietoa ja osana työllisyydestä vastaavien pääjohtajien säännöllistä kuulemista. 7 artikla Työmarkkinaosapuolet otetaan mukaan toteutettaviin toimiin. Pysyvä työllisyyskomitea muodostaa tässä suhteessa ensisijaisen tapahtumapaikan keskusteltaessa niiden tuloksista. 8 artikla Komissio antaa neuvostolle, Euroopan parlamentille, talous- ja sosiaalikomitealle ja alueiden komitealle loppukertomuksen tämän järjestelmän mukaisesti saaduista tuloksista viimeistään 31 päivänä joulukuuta 2001. 9 artikla Tämä päätös julkaistaan Euroopan yhteisöjen virallisessa lehdessä. (1) 12 päivänä heinäkuuta 1982 annettu päätöslauselma yhteisön toimista työttömyyden torjumiseksi, EYVL N:o C 186, 21.7.1982, s. 1 7 päivänä kesäkuuta 1984 annettu päätöslauselma paikallisten aloitteiden merkityksestä työpaikkojen luomisessa taistelussa työttömyyttä vastaan, EYVL N:o C 161, 21.6.1984, s. 1. 19 päivänä joulukuuta 1984 annettu päätöslauselma pitkäaikaistyöttömyydestä, EYVL N:o C 2, 4.1.1985, s. 3. 22 päivänä joulukuuta 1986 annettu päätöslauselma toimintaohjelmasta työllisyyden lisäämiseksi, EYVL N:o C 340, 31.12.1986, s. 2. 1 päivänä joulukuuta 1987 annetut päätelmät taistelusta pitkäaikaistyöttömyyttä vastaan, EYVL N:o C 335, 15.12.1987, s. 1. 30 päivänä marraskuuta 1989 annettu neuvoston päätöslauselma eurooppalaisen työllisyyden seurantakeskuksen perustamisesta, EYVL N:o C 328, 30.12.1989, s. 1. 29 päivänä toukokuuta 1990 annettu neuvoston päätöslauselma toimista pitkäaikaistyöttömien auttamiseksi, EYVL N:o C 157, 27.6.1990, s. 4. (2) KOM(95) 74 lopullinen